b'\n_START_ARTICLE_\nIbn Bad\xc5\xbea\n_START_SECTION_\n\xc5\xbdivljenje in delo\n_START_PARAGRAPH_\n\xc5\xbdivel je v Granadi in Saragosi. Napisal je ve\xc4\x8d razprav o astronomiji, v katerih je kritiziral Ptolemejevo delo in na ta na\xc4\x8din pripravil pot Ibn Tufajlu in Al-Bitrud\xc5\xbeiju. Njegove druge razprave govorijo o zdravnikih, ki jih je navajal Ibn Al-Bajtar, in o medicini. Mo\xc4\x8dno so vplivale na Ibn Ru\xc5\xa1da._NEWLINE_Njegovo najpomembnej\xc5\xa1e delo, ki se je edino, poleg oprostilnega pisma nekemu prijatelju, ohranilo, je nedokon\xc4\x8dana filozofska razprava Na\xc4\x8din \xc5\xbeivljenja osamljenih (Tadbir al-Mutavahid}, latinsko De regimine solitarii), ki je pri\xc5\xa1lo do nas le v hebrejskem prevodu. V knjigi je hotel prikazati kako lahko \xc4\x8dlovek brez pomo\xc4\x8di dose\xc5\xbee zdru\xc5\xbeitev z aktivnim razumom in na drugi strani, da je cilj filozofije postopna popolnost ljudskega duha s pomo\xc4\x8djo bo\xc5\xbeanskega duha._NEWLINE_V astronomiji se odpove epiciklom, ne pa tudi sferi\xc4\x8dni urejenosti sveta._NEWLINE_Leta 1138 je bil verjetno umorjen, star 43 let. Njegove misli je naprej razvil Ibn Tufajl. Muslimanski biografi so ibn Bad\xc5\xbei o\xc4\x8ditali brezbo\xc5\xa1tvo.'